wannaphong/clean_thaiwikipedia huggingface dataset:
# ไวร์ชาร์ก
ไวร์ชาร์ก  เป็นอุปกรณ์ซึ่งเป็น free และ open-source ใช้สำหรับแก้ปัญหาระบบเครือข่ายซอฟต์แวร์ การพัฒนาระบบสัญญาณการสื่อสารและการศึกษา

Wireshark มีชื่อเดิมว่า Ethereal เมื่อเดือนพฤษภาคม 2006 ได้มีการเปลี่ยนชื่อใหม่ตามเครื่องหมายการค้า

Wireshark ซอฟต์แวร์ ข้ามแพลตฟอร์ม โดยใช้ GTK+ Widget เป็นตัวกลางออกคำสั่งไปยังระบบศูนย์ขอมูลส่วนกลาง ซึ่งใช้ pcap เป็นตัวยึดแล้วส่งผ่านไปยังระบบปฏิบัติการ Unix-like,  Linux,  Mac OS X,  BSD,  Solaris  และ Ms  Windows  มีฐานข้อมูลปลายทาง (Non – Gui)  เรียกว่า Tshark  Wireshark  และโปรแกรมอื่นๆ ถูกสร้างขึ้นมาเหมือน Tshark  ซึ่งเป็น Free Software นำไปใช้กับกลุ่ม GNU General Public License และยังมีโปรแกรม  anti – spyware เรียกว่า Wireshark – Antivirus ซึ่งจะรายงานข้อมูลกลุ่มที่ผิดพลาด แต่จะไม่มีผลต่อ packet  analyzer  program  Wireshark และทั้งสองโปรแกรมจะไม่ซับซ้อน

 หน้าที่ 

Wiresharks มีลักษณะคล้าย Tcpdump แต่ Wireshark  มีลักษณะที่ชัดเจนกว่า และมีระบบการจัดแยกและกรันกรองข้อมูลมากกว่า  Wireshark อนุญาตให้ผู้ใช้สามารถเน้นระบบต่าง ๆ ผ่านไปยังเครือข่าย โดยปรับกาทำงาน network  interface  ไปยัง promiscuous  mode

 ประวัติ 
ค.ศ. 1990 Gerald Combs (นักวิทยาศาสตร์สาขาคอมพิวเตอร์  จบจาก University  of  Missouri Kansas  City)  ทำงานอยู่ใน ISP เขาได้เริ่มเขียนโปรแกรม เรียกว่า Ethereal เพื่อเป็นเครื่องมือยึด analyze  packets  ซึ่งเขาได้ผลิตผลงานออกมาเวอร์ชันแรกประมาณปี1998 ซึ่งปัจจุบันมีผลงานออกมากกว่า 500 รายการ ในขณะที่ Gerald  ยังคงผลิต  program  ใหม่ออกมา  ซึ่งรายการต่างๆ สามารถค้นหาได้จาก Wireshark ‘s  Web  site

เดือนพฤษภาคมปี2006 ได้เปลี่ยนชื่อมาเป็น Wireshark  เพราะ Gerald  Combs ซึ่งเป็นหัวหน้าฝ่ายพัฒนา ไม่สามารถใช้ชื่อ Ethereal เป็นเครื่องหมายการค้าได้  Wireshark ได้รับรางวัลชนะเลิศหลายรางวัลเมื่อหลายปีที่ผ่านมา เช่น eWEEK,  Info  World  และ PC Magazine
 ลักษณะพิเศษ 
 Wireshark  เป็นซอฟต์แวร์มีลักษณะเฉพาะใช้ Pcap เชื่อมโยงแพ็คเก็จ  ดังนั้นมันสามารถใช้กับแพ็คเก็จเฉพาะรุ่นที่มีเครือข่าย  Pcap 
 สามารถเชื่อมต่อข้อมูลผ่านสายไฟ จากเครือข่ายภายในที่พักอาศัย  หรือจากแฟ้มข้อมูลที่บันทึกไว้
 สามารถอ่านข้อมูลจากจำนวนเครือข่ายประเภทต่าง ๆ  รวมทั้ง Ethernet ,IEEE 802.11 , PPP  และ  Ioopback
 Captured  network data  สามารถ  browsed  via  a  GUI
 สามารถแก้ไขโปรแกรมได้    
 ใช้ Plng – ins  สำหรับ  New  protocols
 การเชื่อมโยง USB  สามารถยึดเข้ากับ Wireshark , ซึ่งลักษณะเฉพาะนี้รองรับเฉพาะภายใต้ระบบ Linux  เท่านั้น รูปโปรแกรม tcpdump  ที่เป็นต้นกำเนิดของระบบ Wireshark   เป็นรูปแบบ  libpcap  จึงสามารถรองรับด้วย  libpcap  and  WinPcap ดังนั้นมันจึงสามารถอ่านไฟล์จาก แอพลิเคชั่นอื่นที่ใช้  format  เดียวกัน เช่น tcpdump   และ  CA  NetMaster  และยังสามารถอ่านข้อมูลจากเครือข่ายระบบอื่นๆเช่น snoop,  Network  General’s  Sniffer,  and Ms Network  Monitor
 ความปลอดภัย 
การตรวจจับการเชื่อมโยงเครือข่ายจากศูนย์กลางระบบต้องใช้สิทธิพิเศษสำหรับข้อมูลบางส่วน  เพราะเหตุผลนี้  เวอร์ชันเก่าของ Ethereal  /  Wireshark  และ  tethereal  /  tshark  มักจะถูกใช้โดยผู้มีเอกสิทธิเท่านั้น  ในระบบไร้สายมีความเป็นไปได้ที่จะใช้เครื่องมือรักษาความปลอดภัย โดยระบบ Aircrack  เพื่อตรวจจับ IEEE 802.11  และอ่านผลข้อมูลด้วย Wireshark
# ราชสมาคม
ราชสมาคมแห่งลอนดอน  เป็นสมาคมนักปราชญ์ทางวิทยาศาสตร์ธรรมชาติ รวมถึง คณิตศาสตร์ วิทยาศาสตร์ในวิศวกรรม และวิทยาศาสตร์การแพทย์  มีความเป็นไปได้ว่าเป็นสมาคมที่เก่าแก่ที่สุดที่ยังคงอยู่สมาคมวิทยาศาสตร์เลโอโปลดินาแห่งเยอรมัน (German Academy of Sciences Leopoldina, Deutsche Akademie der Naturforscher Leopoldina) อ้างว่าเป็นสมาคมที่ตั้งอยู่อย่างต่อเนื่องยาวนานที่สุด ด้วยสามารถสืบค้นประวัติย้อนไปได้ถึงปี ค.ศ. 1652 ในชื่อเรียกว่า Academia Naturae Curiosorum อย่างไรก็ดี ราชสมาคมแห่งลอนดอนนั้นเข้าอยู่ในพระบรมราชูปถัมภ์ในปี ค.ศ. 1660 ขณะที่เลโอโปลดินายังไม่ได้รับอุปถัมภ์อย่างเป็นทางการเลยจนกระทั่งถึงปี ค.ศ. 1687 ก่อตั้งขึ้นเมื่อเดือนพฤศจิกายน ค.ศ. 1660 โดยพระบรมราชานุญาตของสมเด็จพระเจ้าชาร์ลส์ที่ 2 แห่งอังกฤษ ในชื่อ ราชสมาคมแห่งลอนดอน (Royal Society of London) เดิมทีสมาคมเป็นส่วนเพิ่มเติมของ วิทยาลัยอินวิซิเบิล (Invisible College) ที่ก่อตั้งขึ้นเพื่อเป็นสถานที่วิจัยและอภิปราย ปัจจุบันราชสมาคมเป็นผู้ให้คำแนะนำวิทยาศาสตร์แก่รัฐบาลอังกฤษ ได้รับเงินช่วยเหลือจากรัฐบาล  ราชสมาคมทำหน้าที่เป็นสถาบันวิทยาศาสตร์แห่งสหราชอาณาจักร หาทุนวิจัยให้นักวิจัยและบริษัทด้านวิทยาศาสตร์

 ประวัติ 
เมื่อเริ่มแรก ราชสมาคมฯ เป็นกลุ่มนักวิทยาศาสตร์ประมาณ 12 คน รู้จักในชื่อ วิทยาลัยอินวิซิเบิล (วิทยาลัยที่มองไม่เห็น) โดยพบปะกันตามสถานที่ต่าง ๆ รวมถึงบ้านของบรรดาสมาชิกและวิทยาลัยเกรแชม สมาชิกยุคแรก ๆ ได้แก่ จอห์น วิลกินส์, โจนาทาน ก็อดเดิร์ด, โรเบิร์ต ฮุก, คริสโตเฟอร์ เรน, วิลเลียม เพตตี, และ โรเบิร์ต บอยล์ โดยมาอภิปรายกันเกี่ยวกับ "วิทยาศาสตร์สมัยใหม่" ซึ่งฟรานซิส เบคอน พยายามส่งเสริมในงานเขียน New Atlantis ของเขาตั้งแต่ราว ค.ศ. 1645 เป็นต้นมาSyfret (1948) p.75 ในช่วงแรกไม่มีกฎระเบียบอะไร เป้าหมายมีเพียงการรวมกลุ่มกัน ดูผลการทดลอง และแลกเปลี่ยนสิ่งที่แต่ละคนค้นพบSprat (1722) p.56 กลุ่มมีการแปรเปลี่ยนมาตลอด ในที่สุดก็แยกออกเป็นสองกลุ่มใหญ่ ๆ ในช่วง ค.ศ. 1638 คือกลุ่มสมาคมลอนดอน กับสมาคมออกซฟอร์ด เนื่องมาจากปัญหาในการเดินทาง กลุ่มออกซฟอร์ดนั้นกระตือรือร้นกว่าเพราะสมาชิกส่วนใหญ่ของวิทยาลัยพำนักอยู่ที่นั่น ต่อมาจึงก่อตั้งเป็น สมาคมปรัชญาแห่งออกซฟอร์ด (The Philosophical Society of Oxford) ดำเนินการภายใต้กฎเกณฑ์จำนวนหนึ่งซึ่งยังคงดำรงอยู่โดยห้องสมุด Bodleian
# ยาห์ยา กูเลย์
ยาห์ยา กูเลย์  เจ้าของฉายา ก็อตซิลล่า เกิดวันที่ 8 พฤษภาคม ค.ศ. 1972 ที่เมืองฮาเนา ประเทศเยอรมนี เป็นนักต่อสู้ชาวเยอรมัน และเป็นแชมป์โลกในการแข่งขันมวยไทยมาแล้วสามสมัย

เขาเริ่มการแข่งขันระดับอาชีพในปี ค.ศ. 1995 เขาได้รับรางวัลครั้งสำคัญจากการแข่งขันต่อสู้ในวันที่ 28 พฤษภาคม ค.ศ. 2005 กูเลย์เข้าแข่งขันในปักกิ่ง และสามารถเอาชนะ ซิ่ว หลิง โดยการต่อสู้ในครั้งนั้นมีผู้ชมเป็นจำนวน 100 ล้านคน ซึ่งคู่ต่อสู้ได้แพ้น็อคลงในยกที่ 3 จากการแข่งขันในครั้งนี้เอง ที่ทำให้เขาได้รับฉายาว่า ก็อตซิลล่า ในเวลาต่อมาYahya Gülay in China erfolgreich 

 เกียรติประวัติการแข่งขัน 
จากการเข้าร่วมการแข่งขันมาจนถึงปี ค.ศ. 2007 เขาได้เข้าร่วมต่อสู้มาแล้วใน 64 รายการ โดยในจำนวนนั้น กูเลย์ได้รับรางวัลมาแล้ว 56 รายการ รวมทั้งสามารถชนะน็อคคู่ต่อสู้มาแล้ว 35 ครั้งด้วยกัน (นับจนถึง ค.ศ. 2007)

 แชมป์ยุโรป WKA - 86 กก.
 แชมป์โลก WKA - 95 กก.
 แชมป์โลก WKA - 90 กก.
 แชมป์โลก WPKC - 95 กก.
 แชมป์โลก WMAO + 95 กก. (กันยายน ค.ศ. 2008)
# เป่า ลี่เกา
เป่า ลี่เกา  เจ้าของฉายา บุตรแห่งทุ่งหญ้า กับ มวยไทยคิลเลอร์Injury delays WKA title showdown till August  เกิดวันที่ 24 ตุลาคม ค.ศ. 1980 เป็นนักมวยสานต้าชาวจีน และนักสู้ป้องกันตัวแบบผสม เกิดที่เขตปกครองตนเองมองโกเลียใน ปัจจุบันเขาเข้าร่วมการต่อสู้ในรายการอาร์ทออฟวอร์ไฟท์ติ้งแชมเปี้ยนชิป ในรุ่นซูเปอร์มิดเดิลเวท

 ประวัติโดยย่อ 
เป่า ลี่เกา เป็นแชมป์รายการคิงออฟสานต้าในปีค.ศ. 2002 และ 2003, IKF ซูเปอร์มิดเดิลเวทแชมเปี้ยนออฟสานต้า และเป็นผู้ชนะรายการใหญ่ในการแข่งขัน 2003 มวยไทย Vs สานต้า ซึ่งจัดขึ้นที่กรุงเทพ ประเทศไทย (ซึ่งเขาได้กลายเป็นนักสู้ชาวจีนคนแรกที่สามารถล้มแชมป์มวยไทยจากเวทีลุมพินีและราชดำเนินได้ จึงเป็นที่มาของฉายาที่ตั้งให้กับเขาว่า "มวยไทยคิลเลอร์"Bao Ligao) นอกจากนี้เขายังเป็นที่รู้จักกันในการมีส่วนร่วมของ เคียวคุชานกัน vs สานต้าทัวร์นาเมนท์ โดยได้เผชิญกับทีมชาติของรัสเซีย, เป็นผู้ชนะรายการกังฟูคิงทัวร์นาเมนท์ของประเทศจีน และเป็นผู้ชนะรายการฮีโร่เลเจนท์อีเวนท์ด้วยเช่นกัน (ซึ่งเป็นหนึ่งในรายการระดับต้นๆที่ได้รับอิทธิพลมาจากเค-วัน) เขายังได้รับตำแหน่ง #1 ของรายการ IKF ซูเปอร์มิดเดิลเวทไฟท์เตอร์ (SSR) และโดยทั่วไปถือได้ว่าเขาเป็นหนึ่งในนักสู้ที่มีชื่อเสียงมากที่สุดของจีน ปัจจุบันเขายังคงร่วมต่อสู้ในรายการอาร์ทออฟวอร์ไฟท์ติ้งแชมเปี้ยนชิปที่ประเทศจีน และได้เปลี่ยนรูปแบบการต่อสู้จากแบบยืนมาเป็นศิลปะการต่อสู้แบบผสม ปัจจุบันเขายังคงครองสถิติแบบสั้นของผู้ที่ยังไม่เคยแพ้ใคร ด้วยผลการแข่งขัน ชนะ 4 ครั้ง ไม่เคยแพ้ และไม่เคยเสมอ สามรายการของการแข่งขันใน MMA ไฟท์ นี้สิ้นสุดลงโดยการชนะน็อค กับอีกหนึ่งครั้งที่คู่ต่อสู้ยอมจำนน

 ภูมิหลังด้านศิลปะการต่อสู้ป้องกันตัว 
เป่า ลี่เกา มีภูมิหลังด้านการใช้ศิลปะสานต้า (ซึ่งเป็นศิลปะการต่อสู้ป้องกันตัวที่ดัดแปลงมาจากกังฟู โดยผสมผสานการเตะ, เข่า, ศอก, ชก, ทุ่ม และคว่ำคู่ต่อสู้ลง) และเขายังได้ทำการฝึกฝนในด้านการต่อสู้แบบชุยเจาด้วยเช่นกัน (ซึ่งเป็นรูปแบบดั้งเดิมของมวยปล้ำแบบจีนกับมองโกล) และบราซิลเลียนยิวยิตสูตลอดจนศิลปะการต่อสู้แบบผสมผสาน อย่างไรก็ตาม รูปแบบการต่อสู้ของเขาก็ยังคงโดดเด่นในท่าโจมตีแบบนอน

สถิติการแข่งขันศิลปะการต่อสู้แบบผสมผสาน: 48-6-0 (ชนะน็อค:21- Sub ชนะ:16- Dec ชนะ:11- แพ้น็อค:1- Sub แพ้:4- Dec แพ้:1)

รูปแบบการต่อสู้: สานต้า, ชุยเจา

 สถิติการแข่งขันศิลปะการต่อสู้แบบผสม 
ผลแต้มคู่ชกวิธีชนะรายการวันที่ยกเวลาสถานที่ชนะ4-0 วิฌาล บาล์ควาเดTKO (การต่อย)อาร์ทออฟวอร์ 10: ไฟนอล คอนฟลิกท์23 ธันวาคม ค.ศ. 200714:52 ปักกิ่ง ประเทศจีนชนะ3-0 จอง โฮ ลีTKO (การเหยียบ)อาร์ทออฟวอร์ 822 กันยายน ค.ศ. 200720:57 ปักกิ่ง ประเทศจีนชนะ2-0 โรเบิร์ท ซอธแมนTKO (หยุดจากมุม)อาร์ทออฟวอร์ 626 พฤษภาคม ค.ศ. 200710:20 ปักกิ่ง ประเทศจีนชนะ1-0 ซั่ง ฉวน หลงคู่ต่อสู้ยอมแพ้ (รัดคอ)อาร์ทออฟวอร์ 53 มีนาคม ค.ศ. 200711:45 ปักกิ่ง ประเทศจีน
# ชาร์ล เรนนี แม็กอินทอช
ชาร์ล เรนนี แม็กอินทอช  (7 มิถุนายน ค.ศ. 1868 - 10 ธันวาคม ค.ศ. 1928) เป็นสถาปนิกชาวสก็อตแลนด์ นักออกแบบ นักวาดสีน้ำและประติมากร  และเป็นคนสนับสนุนคนสำคัญของศิลปะอาร์ตนูโวในสหราชอาณาจักร เขาถือได้ว่าเป็นผู้มีอิทธิพลต่อการออกแบบในยุโรป

 แหล่งข้อมูลอื่น 

Charles Rennie Mackintosh Society, Glasgow, Scotland
Unbuilt Mackintosh Models and Designs 
Charles Rennie Mackintosh – Glasgow Buildings 
The Hunterian Museum & Art Gallery: The Mackintosh House 
The Hunterian Museum & Art Gallery: The Mackintosh Collection 
paintings by Charles Rennie Mackintosh at the WikiGallery.org 
 Mackintosh in Walberswick  – Past Times Website
# การออกแบบ
การออกแบบ  หมายถึง  การสร้างสรรค์สิ่งใหม่ หรือปรับปรุงดัดแปลงสิ่งที่มีอยู่ให้ดีขึ้น และมีรูปแบบที่เปลี่ยนไปจากเดิม การถ่ายทอดรูปแบบจากความคิดออกมาเป็นผลงาน ที่ผู้อื่นสามารถมองเห็น รับรู้ หรือสัมผัสได้ ซึ่งการออกแบบครอบคลุมถึงการออกแบบวัตถุ ระบบ หรือ ปฏิสัมพันธ์ของมนุษย์ และยังรวมไปถึง การคิดเชิงออกแบบ (design thinking) แบบที่ออกมาอาจเป็นสิ่งที่เป็นไปได้จริง หรือแบบที่เป็นเพียงนามธรรมก็ได้
ผู้ที่ออกแบบจะเรียกว่า นักออกแบบ ซึ่งหมายถึงคนที่ทำงานวิชาชีพในสาขาการออกแบบที่แตกต่างกันไป เช่น นักออกแบบแฟชั่น, นักออกแบบแนวความคิด หรือนักออกแบบเว็บไซต์

การออกแบบนั้นมีความจำเป็นที่ต้องพิจารณาด้าน สุนทรียศาสตร์ ประโยชน์ใช้สอย หลักเศรษฐศาสตร์ และมุมมองสังคมการเมือง ทั้งในสิ่งที่ออกแบบและขั้นตอนการออกแบบ การออกแบบอาจเกี่ยวข้องกับการค้นหาข้อมูล ความคิด การทำแบบจำลอง การปรับแก้แบบแบบมีปฏิสัมพันธ์ และ การรื้อแบบใหม่ (re-design) ขณะที่ความหลายหลายของการออกแบบอาจรวมไปถึง เสื้อผ้า ส่วนต่อประสานกราฟิกกับผู้ใช้ ตึกระฟ้า เอกลักษณ์องค์กร การจัดการกระบวนการทางธุรกิจ หรือแม้กระทั่งกระบวนการออกแบบเองBrinkkemper, S. (1996) Method engineering: engineering of information systems development methods and tools, Information and Software Technology (38:4), p. 275-280.

การแบ่งประเภทของงานออกแบบ งานออกแบบเป็นสื่อกลางความสัมพันธ์ระหว่างมนุษย์กับมนุษย์ และมนุษย์ กับวัตถุ ดังนั้นงานออกแบบจึงไม่อาจทำได้เพียงเพื่อความต้องการส่วนตนแต่จะต้อง คำนึงถึงความต้องการของผู้อื่นและสภาพแวดล้อมด้วย สภาพแวดล้อมในที่นี้ คือ สภาพวัตถุ วัฒนธรรมและพฤติกรรมของคนในสังคม ซึ่งอาจแบ่งประเภทของงาน ออกแบบกว้าง ๆ ได้เป็น 3 ประเภท คือ

 งานออกแบบเพื่อประโยชน์ใช้สอย
 งานออกแบบเพื่อการติดต่อสื่อสาร
 งานออกแบบเพื่อคุณค่าทางความงาม
# วงศ์กง
วงศ์กง (ชื่อวิทยาศาสตร์: Hanguanaceae) เป็นวงศ์พืชใบเลี้ยงเดี่ยวจัดอยู่ในอันดับ Commelinales ร่วมกับวงศ์ Commelinaceae และวงศ์อื่นอีก 3 วงศ์ที่ไม่พบในประเทศไทย พืชในวงศ์กงเป็นไม้ล้มลุก ดอกแยกเพศอยู่ต่างต้น ช่อดอกเป็นแบบช่อแยกแขนง ดอกไร้ก้าน มีกลีบรวม 6 กลีบเรียง 2 วง เกสรเพศผู้ 6 อัน ติดที่โคนกลีบดอก มีเกสรเพศผู้ที่เป็นหมัน 3 อันในดอกเพศเมีย ส่วนเกสรเพศเมียจะไม่มีก้าน ยอดเกสรมี 3 พู ผลของพืชในวงศ์กงจะมีเนื้อและมีเมล็ด 1-3 เมล็ดวงศ์กง จากสารานุกรมพืชในประเทศไทย สำนักงานหอพรรณไม้, สืบค้นวันที่ 31 ตุลาคม 2553

วงศ์กงประกอบด้วยสกุลเพียงสกุลเดียว คือ สกุลกง (Hanguana) มี 6 ชนิด (สปีชีส์) ทั่วโลก โดยเขตกระจายพันธุ์อยู่ในศรีลังกา เอเชียตะวันออกเฉียงใต้ ไปจนถึงตอนเหนือของประเทศออสเตรเลีย ในประเทศไทยพบเพียงชนิดเดียวคือ กง (Hanguana malayana (Jack.) Merr.)

 การจัดหมวดหมู่ 
การจัดหมวดหมู่ของพืชในวงศ์กง ประกอบด้วยสกุล 1 สกุลและ 6 สปีชีส์NCBI Taxonomy Browser สืบค้นวันที่ 31 ตุลาคม 2553
 Hanguanaceae (วงศ์กง)
 Hanguana (สกุลกง)
 - Hanguana bogneri (Tillich & E.Sill) 
 - Hanguana major (Airy Shaw)
 - Hanguana malayana (Jack) Merr. - กง
 - Hanguana sp. Kress 99-6325
 - Hanguana sp. Pedersen 1004
 - Hanguana sp. Pedersen 1091
# ปลากระเบนเฮนไล
ปลากระเบนเฮนไล หรือ ปลากระเบนโปลกาด๊อทจุดเหลือง  เป็นปลากระเบนน้ำจืดชนิดหนึ่ง ในวงศ์ปลากระเบนหางสั้น (Potamotrygonidae) มีชื่อวิทยาศาสตร์ว่า Potamotrygon henlei 

มีรูปร่างลักษณะคลายกับปลากระเบนโปลกาด๊อท (P. leopoldi) ซึ่งอยู่ในสกุลเดียวกันมาก แต่ปลากระเบนเฮนไลจะมีสีบนลำตัวอ่อนกว่า โดยจะเป็นสีเทาหรือสีน้ำตาลดำ และจุดเป็นลำตัวจะออกไปทางสีขาวปนเหลือง จึงทำให้ได้อีกชื่อหนึ่งว่า "ปลากระเบนโปลกาด๊อทจุดเหลือง" และจุดดังกล่าวจะลามไปจนถึงใต้ท้อง ซึ่งปลากระเบนโปลกาด๊อทไม่มีลักษณะเช่นนี้

มีความกว้างของลำตัวประมาณ 30 เซนติเมตร ซึ่งนับว่าเล็กกว่าปลากระเบนโปลกาด๊อทเล็กน้อย และพบในแม่น้ำริโอ โตคานทินส์ ในประเทศบราซิลเท่านั้น 

นิยมเลี้ยงเป็นปลาสวยงามเช่นเดียวกับปลากระเบนโปลกาด๊อทและปลากระเบนชนิดอื่น ๆ ในวงศ์เดียวกัน โดยมีรหัสทางการค้าว่า P12
# ไพรัช สังวริบุตร
ไพรัช สังวริบุตร (เกิด 27 กันยายน พ.ศ. 2474) ชื่อเล่น หรั่ง เป็นผู้กำกับและผู้จัดละครโทรทัศน์ชาวไทย ได้รับเชิดชูเกียรติเป็น ศิลปินแห่งชาติ สาขาศิลปะการแสดง ในปี พ.ศ. 2547

ประวัติ
ไพรัช สังวริบุตร เป็นบุตรของนายคุ้ม และนางจำรัส สังวริบุตร จบการศึกษาจากโรงเรียนเซนต์คาเบรียล เริ่มทำงานในวงการบันเทิงโดยได้รับการหล่อหลอมความเป็นศิลปินจากบิดา ซึ่งเป็นเจ้าของค่ายกรุงเทพภาพยนตร์ โดยเริ่มช่วยงานภาพยนตร์ ต่อมาเป็นผู้ถ่ายทำภาพยนตร์ โดยเริ่มด้วยเรื่อง รอยไถ จนได้รับรางวัลตุ๊กตาทอง ในฐานะผู้ถ่ายทำภาพยนตร์ 16 มม.ยอดเยี่ยม จากเรื่อง แสงสูรย์ จากนั้นได้ร่วมลงทุนกับมิตร ชัยบัญชา ตั้งบริษัท วชิรนทร์ภาพยนตร์ ในฐานะผู้อำนวยการสร้าง โดยเป็นผู้กำกับการแสดง และผู้กำกับภาพอีกด้วย

เข้าสู่วงการโทรทัศน์ในปี พ.ศ. 2510 โดยก่อตั้งบริษัท ดาราฟิล์ม ผลิตภาพยนตร์โทรทัศน์เรื่อง "ปลาบู่ทอง" ทางช่อง 7 สี 
ซึ่งสร้างมาจากนิทานพื้นบ้าน ต่อมาจึงผลิตผลงานประเภทนิทานพื้นบ้านและ "จักรๆ วงศ์ๆ" เรื่อยมาถึงปัจจุบัน นอกจากนี้ยังผลิตผลงานประเภทวรรณกรรมสมัยใหม่ มีผลงานเด่น เช่น ดาวพระศุกร์, ดอกโศก จนเปลี่ยนมาถ่ายทำด้วยระบบวิดีโอเทป และใช้เทคโนโลยีสมัยใหม่ในการถ่ายทำและตัดต่อ โดยใช้ชื่อบริษัท ดาราวิดีโอ ผลิตละครโทรทัศน์ให้กับ ช่อง 7 สี มาตลอด  มีผลงานเด่นในระยะต่อมา เช่น คู่กรรม, สายโลหิต, ฟ้าใหม่, แผลเก่า, สี่ยอดกุมาร, สิงหไกรภพ, ขวานฟ้าหน้าดำ เป็นต้น

ปัจจุบันเป็นประธานบริษัท ดาราวิดีโอ, สามเศียร, ดีด้า วิดีโอ โปรดักชั่น และ จ๊ะ ทิง จา ทีวี ด้านชีวิตส่วนตัว สมรสกับผุสดี ยมาภัย มีบุตรชายที่ทำงานในสายเดียวกันคือ สยาม สังวริบุตร และ สยม สังวริบุตร 

ไพรัช สังวริบุตร ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ภาพยนตร์และละคร) ประจำปี พ.ศ. 2547 โดยผลงานที่ผ่านมาได้รับการตอบรับจากผู้ชมอย่างมาก และมีความมุ่งมั่นในการอนุรักษ์และสืบทอดวัฒนธรรมไทยอย่างสร้างสรรค์

เครื่องราชอิสริยาภรณ์
 พ.ศ. 2548 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น จตุตถดิเรกคุณาภรณ์ราชกิจจานุเบกษา,ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๔๘ (ศิลปินแห่งชาติ)  เล่ม ๑๒๒ ตอน ๒๒ ข ๓ ธันวาคม ๒๕๔๘ หน้า ๑๐๙.
# ทางหลวงแผ่นดินหมายเลข 207
ทางหลวงแผ่นดินหมายเลข 207 สายบ้านวัด–ประทาย เริ่มต้นจากถนนมิตรภาพ ใน อำเภอคง จังหวัดนครราชสีมา และสิ้นสุดที่อำเภอประทาย จังหวัดนครราชสีมา หรือเรียกชื่อถนนเส้นนี้ว่า ถนนเจนจบทิศ แต่เดิมเป็นเส้นทางการเดินทางสายหลักระหว่างจังหวัดนครราชสีมาและจังหวัดขอนแก่น ก่อนที่จะมีการก่อสร้างถนนมิตรภาพเพื่อย่นระยะทางลง

ถนนเจนจบทิศ เดิมเป็นทางหลวงแผ่นดินหมายเลข 207 เคยกำหนดให้ถนนเส้นนี้สิ้นสุดถึง อำเภอพล จังหวัดขอนแก่น ซึ่งกรมทางหลวงได้เปลี่ยนแปลงหมายเลขทางหลวงใหม่ ในช่วงอำเภอประทาย ถึง อำเภอบ้านใหม่ไชยพจน์ จังหวัดบุรีรัมย์ เป็นทางหลวงแผ่นดินหมายเลข 202 และถนนเส้นจากอำเภอบ้านใหม่ไชยพจน์ ไปบรรจบกับถนนมิตรภาพ ใน อำเภอพล จังหวัดขอนแก่น เป็นทางหลวงแผ่นดินหมายเลข 2440

 แหล่งข้อมูลอื่น 
 ระบบสารสนเทศโครงข่ายทางหลวง 

207
3-207
207
# ฟาร์อีสต์มูฟเมนต์
ฟาร์อีสต์มูฟเมนต์  เป็นวงดนตรีแนวฮิปฮอปและอิเล็กทรอนิกส์ ก่อตั้งในปี ค.ศ. 2003 ในลอสแอนเจลิส รัฐแคลิฟอร์เนีย สมาชิกปัจจุบันประกอบด้วย เคฟ นิช (จีน/ญี่ปุ่น อเมริกัน), โพรห์เกรส (เกาหลีอเมริกัน) และดีเจ เวอร์แมน (ฟิลิปปินส์อเมริกัน) นำเสนอรูปแบบเป็นตัวแทนคนรุ่นใหม่ของคนเชื้อชาติ เกาหลี จีน และฟิลิปปินส์ ตามลำดับ ในสังคมกลุ่มเอเชียนอเมริกัน พวกเขารวมตัวกันเพื่อแสดงในงานแสดงสดหลากเชื้อชาติ ในย่านโคเรียทาวน์ ลอสแอนเจลิส เป็นการแสดงการกุศลเพื่อศูนย์บำบัดยาเสพติด ที่เรียกว่า "Movementality"

พวกเขามีผลงานสร้างชื่อเพลงแรกกับ "Round Round" เพลงประกอบในภาพยนตร์ฮอลีวูดทำเงินเรื่อง  เร็ว..แรงทะลุนรก ซิ่งแหกพิกัดโตเกียว ตั้งแต่ "Round Round" ได้นำไปใช้ในรายการโทรทัศน์หลายรายการ ทั้ง CSI: Miami, CSI: NY, รายการฮิตทางช่องเอชบีโอ Entourage, และ Finishing the Game (ภาพยนตร์ในเทศกาลซันแดนซ์ 2007). พวกเขาได้รับคำเชิญให้แสดงในคอนเสิร์ต Power 106's Powerhouse 2009 ถือเป็นเทศกาลฮิปฮอปที่ใหญ่ที่สุดในเวสต์โคสต์ 

ซิงเกิล  "Like a G6" ของพวกเขาขึ้นอันดับ 1 บนบิลบอร์ดฮอต 100 และบนชาร์ตไอจูนส์ ในช่วงปลายเดือนตุลาคม 2010http://www.billboard.com/charts/hot-100#/charts/hot-100?chartDate=2010-10-30
# ไลก์อะจีซิกซ์
"ไลก์อะจีซิกซ์"  เป็นซิงเกิลในปี ค.ศ. 2010 ในแนวอีเล็กโทรเฮาส์ โดย ฟาร์อีสต์มูฟเมนต์ ร่วมร้องโดยเดอะแคแทแร็กส์ และเดฟ โปรดิวซ์โดยเดอะแคแทแร็กส์ ซิงเกิลติดอันดับ 1 บนบิลบอร์ดฮอต 100 ในสัปดาห์ของวันที่ 30 ตุลาคม ค.ศ. 2010

ชื่อของเพลงนั้นเป็นชื่อเปิดให้คนฟังคิดว่าหมายถึงอะไร สมาชิกของวงฟาร์อีสต์มูฟเมนต์ เคฟ นิช อธิบายกับเอ็มทีวีนิวส์ไว้ "จี 6 นั้นไม่ได้หมายถึงเกเตอร์เรด ไม่ใช่รถเปิดประทุน สี่ประตู ไม่ใช่นาฬิกาข้อมือ ไม่ใช่เดรก เดรกเคยพูดว่ามีเครื่องบิน จี 4 เราเลยพูดว่ามีอะไรสูงกว่า จี 4 มั๊ย แน่นอน มันต้องคือ จี 6"

ท่อนคอรัสของเพลงแซมพลิงมาจากท่อนเวิร์สที่ 2 ของเพลง  "Booty Bounce" ของเดฟ at Youtube
# เทคโนโลยีสังคม
เทคโนโลยีสังคมถูกใช้ครั้งแรกเป็นชื่อของหนังสือ Social Technology โดย โอลาฟ เฮลเมอร์, เบอร์นิซ บราวน์ และเธโอดอร์ กอร์ดอน จากบริษัท Rand CorporationSocial Technology by Olaf Helmer, Bernice Brown and Theodore Gordon (Basic Books 1966) อันเป็นผลมาจากการขยายตัวของสังคมออนไลน์ สังคมสาธารณูปโภคและอื่น ๆ 

ในการใช้งานปัจจุบัน เทคโนโลยีสังคมเป็นเทคโนโลยีที่เป็นไปเพื่อจุดประสงค์ของสังคม ซึ่งแต่เดิมมันหมายถึงการประยุกต์สังคมศาสตร์เพื่อวัตถุประสงค์ต่างๆ โดยเฉพาะอย่างยิ่งการเลือกและการใช้ประโยชน์จากผู้เชี่ยวชาญในการตัดสินใจ 

สังคมเทคโนโลยียังหมายถึงซอฟต์แวร์ที่ไม่ได้จำกัดอยู่แต่เพียงเรื่องของซอฟต์แวร์คอมพิวเตอร์ แต่ยังรวมถึงกระบวนการในการติดต่อสื่อสารทางสังคม ซึ่งรวมถึงการสื่อสารทางสังคมที่เริ่มต้นด้วยโทรเลขและโทรศัพท์นานก่อนที่ผู้คนจะใช้คอมพิวเตอร์ เทคโนโลยีสังคมยังรวมไปถึงเทคโนโลยีเก่า ๆ เช่นระบบไปรษณีย์และวิธีการอื่นๆ ในการสื่อสารระหว่างบุคคล
# กง
กง (ชื่อวิทยาศาสตร์: Hanguana malayana) เป็นพืชใบเลี้ยงเดี่ยวอยู่ในวงศ์กง เป็นพืชจำพวกไม้ล้มลุก เมื่อโตเต็มที่อาจสูงถึง 2 เมตร มีไหลลอยน้ำได้ ใบเป็นรูปใบหอกเรียว ยาว 20-120 เซนติเมตร ปลายใบแหลมยาว โคนใบรูปลิ่ม แผ่นใบค่อนข้างหนา เส้นแขนงใบเรียงขนานกัน มีเส้นแขนงใบย่อยตัดขวางจำนวนมาก กาบใบยาวหุ้มลำต้น ก้านใบช่วงล่างยาวกว่าช่วงปลายต้น ช่อดอกแบบแยกแขนง ยาวได้ถึง 120 เซนติเมตรกง จากสารานุกรมพืชในประเทศไทย สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, สืบค้นวันที่ 1 พฤศจิกายน 2553

ดอกของกงจะออกเดี่ยว ๆ หรือเป็นกระจุกเล็ก ๆ บนช่อแยกแขนง มีกลีบรวม 6 กลีบ วงนอก 3 กลีบ ยาว 2-2.5 มิลลิเมตร วงใน 3 วงยาวกว่าวงนอกเล็กน้อย มีสีเหลืองอมเขียวหรือสีขาว มีจุดสีแดงด้านใน เกสรเพศผู้ติดอยู่ที่โคนกลีบรวม ยาวประมาณ 0.3 เซนติเมตร เกสรเพศผู้ที่เป็นหมันขนาดเล็กในดอกเพศเมีย เกสรเพศเมียติดทน ส่วนผล เมื่อสุกจะมีสีแดง รูปรี ยาวประมาณ 2 เซนติเมตร

ต้นกงมีการกระจายพันธุ์กว้าง พบตั้งแต่ประเทศศรีลังกา เวียดนาม และแถบคาบสมุทรมลายู ส่วนในประเทศไทยพบเฉพาะภาคใต้ ขึ้นในน้ำตามลำห้วย ป่าพรุ ที่ชื้นแฉะ หรือขึ้นตามพื้นดินที่ลาดชันในป่าดิบชื้น ขึ้นตั้งแต่ระดับน้ำทะเลจนถึงประมาณ 700 เมตร

 ชื่อพ้องและชื่อท้องถิ่น 
ต้นกงมีชื่อพ้องหลายชื่อHanguana malayana จากเว็บไซต์ สวนพฤกษศาสตร์หลวงเมืองคิว: World Checklist of Selected Plant Families, สืบค้นวันที่ 1 พฤศจิกายน 2553 รวมถึงในประเทศไทยมีการเรียกชื่อแตกต่างกันในแต่ละที่ชื่อพรรณไม้แห่งประเทศไทย เต็ม สมิตินันทน์  จากสำนักหอพรรณไม้, สืบค้นวันที่ 1 พฤศจิกายน 2553 ดังนี้
 ชื่อพ้อง
 Veratrum malayanum (Jack, 1820)
 Hanguana kassintu (Blume, 1827)
 Susum anthelminthicum (Blume in J.J.Roemer & J.A.Schultes, 1830)
 Veratronia malayana (Jack, Miq., 1859)
 Susum minus (Miq., 1861)
 Susum kassintu (Blume, Kurz, 1873)
 Susum malayanum (Jack, Planch., 1892)
 Susum malayanum f. aquatica (Backer, 1924)
 Hanguana aquatica (Kaneh., 1935)
 Hanguana anthelminthica (Blume, Masam., 1942)
 ชื่อท้องถิ่น
 กง - นครศรีธรรมราช
 บากง - มลายูใต้, มลายู, นราธิวาส
 ปรง - ภาคกลาง, สมุทรสาคร
 ปรง - ปัตตานี
# พระนางคำผูย
สมเด็จพระอัครมเหสีคำผูย (, สมเด็ดพระอักคะระมะเหสีคำผูย, พระราชสมภพ 12 กรกฎาคม พ.ศ. 2455 ณ หลวงพระบาง ประเทศลาว — 12 ธันวาคม พ.ศ. 2524 ณ ค่ายสัมมนาใกล้บ้านสบฮาว เมืองเชียงค้อ แขวงหัวพัน ประเทศลาว) พระอัครมเหสีในพระบาทสมเด็จพระเจ้ามหาชีวิตศรีสว่างวัฒนา พระมหากษัตริย์องค์สุดท้ายแห่งราชอาณาจักรลาว

พระประวัติ
สมเด็จพระอัครมเหสีคำผูย เสด็จพระราชสมภพเมื่อวันที่ 12 กรกฎาคม พ.ศ. 2455 ณ เมืองหลวงพระบาง ประเทศลาว พระธิดาในองค์สมเด็จเจ้าฟ้าชายคำพัน เจ้ากรมมหาเสนาบดี กับเสด็จเจ้าหญิงคำอ้วน ต่อมาพระนางคำผูยได้อภิเษกสมรสกับพระบาทสมเด็จพระเจ้ามหาชีวิตศรีสว่างวัฒนา เมื่อวันที่ 7 สิงหาคม พ.ศ. 2473 มีพระโอรส-ธิดาทั้งหมด 6 พระองค์ ได้แก่
 เจ้าฟ้าชายมกุฎราชกุมารวงศ์สว่าง (Crown Prince Vong Savang, 27 กันยายน พ.ศ. 2474 - มกราคม พ.ศ. 2523) 
 เจ้าฟ้าชายศรีสว่าง (Prince Sisavang Savang, ธันวาคม พ.ศ. 2478 - พ.ศ. 2521) 
 เจ้าฟ้าชายสว่าง (Prince Savang) 
 เจ้าฟ้าชายโสรยะวงศ์ (Prince Sauryavong Savang, 22 มกราคม พ.ศ. 2480 - 2 มกราคม พ.ศ. 2561) 
 เจ้าฟ้าหญิงสะหวีวัน (ฉวีวรรณ - Princess Savivanh Savang, พ.ศ. 2476 - 4 มกราคม พ.ศ. 2550) 
 เจ้าฟ้าหญิงธารา (Princess Thala Savang, 10 มกราคม พ.ศ. 2478 - 14 เมษายน พ.ศ. 2549) 

พระนางได้ดำรงพระอิสริยยศเป็น "พระอัครมเหสีลาว" (Queen of Laos) พระนางและพระสวามีได้ประกอบพระราชกรณียกิจทางสาธารณะและงานประเพณีการกุศลอย่างสม่ำเสมอ ในวันที่ 26 พฤศจิกายน พ.ศ. 2518 พระเจ้ามหาชีวิตศรีสว่างวัฒนาทรงสละราชบัลลังก์ ก่อนการสถาปนา สาธารณรัฐประชาธิปไตยประชาชนลาว 1 อาทิตย์ โดยฝ่ายปะเทดลาวได้ทำการรัฐประหารยึดอำนาจและเปลี่ยนแปลงการปกครอง พระนางและพระราชวงศ์ทรงถูกส่งไปจองจำที่ค่ายสัมมนาที่หมู่บ้านสบฮาว ภายหลังพระนางก็สวรรคตในวันที่ 12 ธันวาคม พ.ศ. 2524 สิริพระชนมายุ 69 พรรษา บางส่วนเชื่อว่าสวรรคตเนื่องจากการขาดสารอาหาร

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม 81, ตอน 85 ง, 8 กันยายน พ.ศ. 2507, หน้า 2303
# เทียนเหอ-1
เทียนเหอ-1 หรือ TH-1 (มีความหมายว่า "ทางช้างเผือก" หรือ "แม่น้ำในท้องฟ้า") เป็นซูเปอร์คอมพิวเตอร์ ณ ศูนย์ซูเปอร์คอมพิวเตอร์แห่งชาติแห่งเทียนจิน ประเทศจีน นับเป็นหนึ่งในซูเปอร์คอมพิวเตอร์ระดับเพตะฟล็อปที่ยังมีอยู่จำนวนน้อยในปัจจุบัน

ในเดือนตุลาคม ค.ศ. 2010 รุ่นที่ได้รับการพัฒนาของเทียนเหอ-1 คือ เทียนเหอ-1 เอ ได้แซงหน้าซูเปอร์คอมพิวเตอร์จากัวร์ ของห้องปฏิบัติการแห่งชาติโอคริดจ์ เป็นซูเปอร์คอมพิวเตอร์ที่เร็วที่สุดในโลก โดยมีอัตราการคำนวณสูงสุดถึง 2.507 เพตะฟล็อป> 

เทียนเหอ-1 และเทียนเหอ-1 เอ ต่างก็ใช้ลินุกซ์
# ณัฐรัฐ โมริส เลอกรอง
ณัฐรัฐ โมริส เลอกรอง (เกิด 17 กรกฎาคม พ.ศ. 2531) ชื่อเล่น ณัฐ เป็นนักแสดงและนายแบบลูกครึ่งไทย-ฝรั่งเศส-จีนฐรัฐ โมริส เลอกรอง พระเอกดาวรุ่ง หล่อใส มาดเท่ เริ่มต้นงานในวงการบันเทิงจากการเดินแบบ ถ่ายแบบ และเป็นนายแบบโฆษณา และเป็นหนึ่งในกลุ่มพาวเวอร์ทรีซึ่งตอนนี้เป็นอดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

ประวัติ
ณัฐรัฐ มอริส เลอกรอง เกิดเมื่อวันที่ 17 กรกฎาคม พ.ศ. 2531 ที่เมืองมอนทรีออล ประเทศแคนาดา บิดาเป็นชาวฝรั่งเศส ชื่อ ฌ็อง-มาร์ก เลอกรอง กับมารดาชื่อ กานดา โรจน์วงศ์กาญจน์

เขาเรียนไฮสกูลที่โรงเรียนนานาชาติฝรั่งเศส และศึกษาระดับอุดมศึกษาที่ มหาวิทยาลัยกรุงเทพ (ภาคอินเตอร์) สาขา Business English

 ผลงาน 
 ละครโทรทัศน์  
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 พ.ศ.  เรื่อง  บทบาท 2549  เทใจรักนักวางแผน  ภิมุข  2550  แม่ครัวคนใหม่  หมอปะรำ  2551  พริกไทยกับใบข้าว  นักษัตร (ใบข้าว)   อเวจีสีชมพู  หมอวิภาค (ภาค) 2552  ปราสาทมืด  นายแพทย์ภะรต ภารตรักษ์ 2553  เจ้าสาวไร่ส้ม  การัณย์กรณ์ ศรอภิวัฒน์  2554  หอ หึ หึ  น้ำมนต์ 2555  สะใภ้พญายม  ณุดนัย เสน่ห์รักภูตสาว  หัตถชัย (อาร์ม)   2556  ไอ้คุณผี  ดร.ดิษพงศ์ / ดิศพัฒน์ สุรวัฒน์ (รับบทฝาแฝด) 2557  รักนี้เจ๊จัดให้  ณัฐ ป๊ะป๋าจำเป็น  วุฒิ  2558  กระสือมหานคร ชานนท์  2559  เจ้าบ้าน เจ้าเรือน  พัสกร  ทายาทอสูร  สนทรรศน์ (ปัจจุบัน) / สุรนิตย์ (อดีต)  2560  เมียหลวง  วาทิน (รับเชิญ) 2561  ประกาศิตกามเทพ  ทศนาถ บุญญาฉัตรพงษ์ / เสี่ยน้อย  2563  พยากรณ์ซ่อนรัก  อวยชัย 2564  บ้านก้านมะยม (ฉายออนไลน์)  โทนี่

 ในฐานะนักแสดงอิสระ
 พ.ศ.  เรื่อง  บทบาท  ออกอากาศ 2562  เพลิงริษยา  ภูมิใจ จงพาณิชย์ ช่อง 8 2563  เดอะซีรี่ย์ รักลวงหลอน ตอน สัญญาเลือด  เจตน์2565   ด้วยรักและหักหลัง   กรวีร์  GMM 25 กั๊กนักรักซะเลย  บุริศร์  PPTV 2566  Club Friday The Series Moments & Memories รักนี้...ไม่มีลืม ตอน รักสุดหัวใจ  เจษฎา  ช่องวัน 31สงครามเงิน อภิสิทธิ์ (สิทธิ์)อมรินทร์ทีวีบุหงาส่าหรี ยุทธนาช่องวัน 312568Club Friday The Series Theory Of Love มีทฤษฎีไหนใช้ได้กับทุกความรัก ตอน FWB ห้ามรักห้ามรู้สึกเบนช่องวัน 31

 มิวสิกวิดีโอ 
 เพลง ปั่นจักรยาน (Bike for Mom)